मुंबई। हिंदी सिनेमा की दिलकश अदाकारा और टीम इंडिया के कप्तान विराट कोहली की धर्मपत्नी अनुष्का शर्मा ने 12 साल से कम उम्र की बच्चियों के साथ रेप करने वालों के लिए फांसी की सजा का सपॉर्ट क‍िया। एक इवेंट में मीडिया से बात करते हुए अनुष्का ने कहा कि मासूम बच्चियों का दुष्कर्म सबसे भयानक चीज है, ऐसा करने वालों के साथ बिल्कुल भी रहम नहीं होना चाहिए, इस तरह के लोगों को सबसे सख्त और सबसे कठिन सजा दी जानी चाहिए। मैं मासूम बच्चियों की जिंदगी बर्बाद करने वालों को खिलाफ फांसी की सजा की 1 हजार फीसदी समर्थक हूं।